чIезабизе гIалимзабаз жигар бахъаниги, гьеб жеги мухIканго кIун гьечIо. Нилъехъе щварал мукъсаналго баяназда рекъон, тIоцебесеб кIудияб рокьул кечIлъун рикIкIине бегьулеб буго машгьурав гIалимчи ГьаракIуниса НурмухIамадил МухIамадица I984 соналъул октябралда «БагIараб Байрахъ» газеталде битIун бачIараб «ШамсузухIаялъухъ рухI босун индал» абураб. КечIалда гъоркь гIараб мацIалдаса магIарул мацIалде руссинарун кьун руго МахIмудил квералъ хъвараб кагъаталдасан цо-цо баяналги. ГIашилтIаса Саладин абулев чиясухъе шагIирас хъвалеб буго: «Дуе бокьани, гьелда релълъараб битIизе, дица эб духъе битIила… Гьале гьабги буго дица жиб бищунго цебе гьабураб кечI». «Панаяб хIухьел» абураб I993 соналда бахъараб МахIмудил тIехьалдаги кьун руго дагьал гIатIидго гьелго баянал, амма кечI гьабураб сон бихьизабун гьечIо. МахIмудил тIоцебесеблъун рикIкIине бегьулеб «ШамсулзухIаялъухъ…» абураб кечI гьабун буго гIолил мусудузде вокьулесул хитIаб хIисабалда. Гьенир руго гIемерал суалалги ясалъе гьарурал сипаталги: самаалда гьудгьуд,